
Ministru kabineta rīkojums Nr. 216
Rīgā 2023. gada 19. aprīlī (prot. Nr. 20 8. §)
Par nekustamā īpašuma "Dāvelnīša ceļš" Ērgļu pagastā, Madonas novadā, daļu atsavināšanu valsts reģionālā autoceļa P4 "Rīga–Ērgļi" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai atsavināt nekustamā īpašuma "Dāvelnīša ceļš" (nekustamā īpašuma kadastra Nr. 7054 008 0007) daļas – zemes vienību (zemes vienības kadastra apzīmējums 7054 008 0788) 0,64 ha platībā un zemes vienību (zemes vienības kadastra apzīmējums 7054 008 0722) 0,07 ha platībā – Ērgļu pagastā, Madonas novadā, kas nepieciešamas valsts reģionālā autoceļa P4 "Rīga–Ērgļi" posma 90,70.–99,66. km pārbūves projekta īstenošanai.
· 2. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu un 26. panta pirmās daļas 2. punktu atļaut Satiksmes ministrijai atsavināt šādas valsts nekustamo īpašumu daļas:
· 2.1. nekustamā īpašuma "Autoceļš P4" (nekustamā īpašuma kadastra Nr. 7054 007 0038) daļas – zemes vienību (zemes vienības kadastra apzīmējums 7054 007 0065) 0,3627 ha platībā un zemes vienību (zemes vienības kadastra apzīmējums 7054 007 0066) 0,3289 ha platībā – Ērgļu pagastā, Madonas novadā, izmantojot tās kā daļēju kompensāciju par šā rīkojuma 1. punktā minēto nekustamā īpašuma daļu atsavināšanu;
· 2.2. nekustamā īpašuma "Rausēnu ceļš" (nekustamā īpašuma kadastra Nr. 7054 007 0011) daļu – zemes vienību (zemes vienības kadastra apzīmējums 7054 007 0063) 0,21 ha platībā – Ērgļu pagastā, Madonas novadā, izmantojot to kā daļēju kompensāciju par šā rīkojuma 1. punktā minēto nekustamā īpašuma daļu atsavināšanu.
· 3. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 26. panta pirmās daļas 2. punktu atlīdzības daļu par šā rīkojuma 1. punktā minēto nekustamā īpašuma daļu atsavināšanu izmaksāt naudā un daļu kompensēt ar šā rīkojuma 2. punktā minēto valsts nekustamo īpašumu daļām.
· 4. Satiksmes ministrijai:
· 4.1. izdevumus, kas saistīti ar šā rīkojuma 1. punktā minēto nekustamā īpašuma daļu atsavināšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 4.2. normatīvajos aktos noteiktajā kārtībā īpašuma tiesības uz šā rīkojuma 1. punktā minētajām nekustamā īpašuma daļām nostiprināt zemesgrāmatā uz valsts vārda Satiksmes ministrijas personā;
· 4.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

